title: Decizia (UE) 2016/1232 a Consiliului din 18 iulie 2016 de stabilire a poziției care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.), pe de altă parte, cu privire la Decizia Consiliului de stabilizare și de asociere de adoptare a regulamentului său de procedură

text:
                  28.7.2016

                  RO

                  Jurnalul Oficial al Uniunii Europene

                  L 202/27

            DECIZIA (UE) 2016/1232 A CONSILIULUI
      din 18 iulie 2016
      de stabilire a poziției care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*), pe de altă parte, cu privire la Decizia Consiliului de stabilizare și de asociere de adoptare a regulamentului său de procedură
      CONSILIUL UNIUNII EUROPENE,
      având în vedere Tratatul privind Uniunea Europeană, în special articolul 37 coroborat cu articolul 31 alineatul (1),
      având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
      având în vedere propunerea Comisiei Europene,
      întrucât:

                  (1)

                  Articolul 126 din Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*), pe de altă parte (1), (denumit în continuare „acordul”) instituie un consiliu de stabilizare și de asociere.

                  (2)

                  Articolul 127 alineatul (2) din acord prevede că Consiliul de stabilizare și de asociere își stabilește regulamentul de procedură.

                  (3)

                  Articolul 129 alineatul (1) din acord prevede că Consiliul de stabilizare și de asociere este asistat de un comitet de stabilizare și de asociere (denumit în continuare „comitetul”).

                  (4)

                  Articolul 129 alineatele (2) și (3) din acord prevede că Consiliul de stabilizare și de asociere stabilește, în regulamentul său de procedură, atribuțiile comitetului, precum și faptul că poate delega comitetului oricare dintre atribuțiile sale.

                  (5)

                  Articolul 131 din acord prevede că Consiliul de stabilizare și de asociere poate decide instituirea altor comitete sau organisme speciale care îl pot asista în exercitarea atribuțiilor sale. Articolul respectiv dispune, de asemenea, că, în cadrul regulamentului său de procedură, Consiliul de stabilizare și de asociere stabilește componența și atribuțiile unor astfel de comitete sau organisme și modalitatea lor de funcționare.

                  (6)

                  Este important să se efectueze consultări periodice și oficiale cu statele membre și să se țină cont de opiniile acestora. În consecință, statele membre ar trebui invitate să facă parte din delegația Uniunii Europene la toate reuniunile Consiliului de stabilizare și de asociere.

                  (7)

                  Comisia și Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) vor monitoriza îndeaproape și în permanență eforturile depuse de Kosovo în direcția normalizării relațiilor sale cu Serbia și vor întocmi rapoarte, după caz și cel puțin de două ori pe an, cu privire la respectiva chestiune.

                  (8)

                  Al patrulea paragraf de la articolul 140 din acord prevede că Uniunea poate lua măsurile pe care le consideră necesare, inclusiv suspendarea totală sau parțială a acordului, cu efect imediat, în cazul nerespectării de către Kosovo a principiilor esențiale prevăzute la articolele 5 și 13 din acord. Eventualele recomandări sau decizii relevante ale Consiliului de stabilizare și de asociere, precum și rapoartele care urmează să fie prezentate de Comisie și de Înaltul Reprezentant cu privire la eforturile depuse de Kosovo în direcția normalizării relațiilor sale cu Serbia ar trebui să fie luate în considerare pentru orice eventuală propunere a Comisiei de suspendare a acordului în temeiul celui de al patrulea paragraf de la articolului 140 din acord.

                  (9)

                  Niciun termen, nicio formulare sau definiție utilizată în prezenta decizie și în anexele sale sau în deciziile și recomandările și alte documente, inclusiv procesele-verbale, care urmează să fie adoptate de către Consiliul de stabilizare și de asociere nu constituie o recunoaștere a Kosovo de către statele membre individuale în această calitate, în cazul în acestea nu au procedat la această recunoaștere.

                  (10)

                  Procedurile interne ale statelor membre se pot aplica la primirea de documente emise de autoritățile din Kosovo în temeiul prezentului acord.

                  (11)

                  Este oportun să se stabilească poziția care urmează să fie adoptată în numele Uniunii în cadrul Consiliului de stabilizare și de asociere cu privire la o decizie a Consiliului de stabilizare și de asociere de adoptare a regulamentului său de procedură.

                  (12)

                  Prin urmare, poziția Uniunii în cadrul Consiliului de stabilizare și de asociere ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin articolul 126 din acord, se bazează pe proiectul de decizie a Consiliului de stabilizare și de asociere atașat la prezenta decizie.
      Pot fi acceptate modificări tehnice ale respectivului proiect de decizie fără a mai fi necesară o altă decizie a Consiliului.
      Articolul 2
      Statele membre sunt invitate să facă parte din delegația Uniunii Europene la toate reuniunile Consiliului de stabilizare și de asociere. De asemenea, ele primesc toate documentele transmise Consiliului de stabilizare și de asociere sau emise de acesta. Statele membre transmit Înaltului Reprezentant al Uniunii pentru afaceri externe și politica de securitate, în conformitate cu responsabilitățile sale în temeiul tratatelor și cu calitatea sa de președinte al Consiliului Afaceri Externe, informațiile necesare în acest sens.
      Articolul 3
      Prezenta decizie intră în vigoare la data adoptării.

         Adoptată la Bruxelles, 18 iulie 2016.

               Pentru Consiliu

               Președintele

            G. MATEČNÁ

         (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

         (1)  JO L 71, 16.3.2016, p. 3.

         DECIZIA NR. 1/2016 A CONSILIULUI DE STABILIZARE ȘI DE ASOCIERE UE-KOSOVO (*)

         din [data]
         de adoptare a regulamentului său de procedură
         CONSILIUL DE STABILIZARE ȘI DE ASOCIERE,
         având în vedere Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*), pe de altă parte (denumit în continuare „acordul”), în special articolele 126, 127, 129 și 131,
         întrucât acordul a intrat în vigoare la 1 aprilie 2016,
         ADOPTĂ PREZENTA DECIZIE:
         Articolul 1
         Președinția
         Părțile dețin președinția Consiliului de stabilizare și de asociere, alternativ, pentru câte o perioadă de 12 luni. Prima perioadă începe la data primei reuniuni a Consiliului de stabilizare și de asociere și se încheie la data de 31 decembrie a aceluiași an.
         Articolul 2
         Reuniuni
         Consiliul de stabilizare și de asociere se reunește o dată pe an, în conformitate cu practica consacrată referitoare la consiliile de stabilizare și de asociere, inclusiv în ceea ce privește nivelul de reprezentare și locul de desfășurare. În cazul în care părțile sunt de acord, se pot organiza sesiuni extraordinare ale Consiliului de stabilizare și de asociere, la cererea uneia dintre părți. Reuniunile Consiliului de stabilizare și de asociere se convoacă, de comun acord, de către secretarii Consiliului de stabilizare și de asociere, în acord cu președintele.
         Articolul 3
         Delegații
         Înaintea fiecărei reuniuni, președintele este informat cu privire la componența prevăzută pentru delegația fiecărei părți. Un reprezentant al Băncii Europene de Investiții (BEI) participă în calitate de observator la reuniunile Consiliului de stabilizare și de asociere atunci când pe ordinea de zi figurează chestiuni care privesc BEI. Consiliul de stabilizare și de asociere poate invita și alte persoane să asiste la reuniunile sale pentru ca acestea să furnizeze informații pe teme specifice.
         Articolul 4
         Secretariatul
         Un funcționar al Secretariatului General al Consiliului Uniunii Europene și un funcționar al reprezentanței Kosovo în Belgia exercită în comun funcțiile de secretari ai Consiliului de stabilizare și de asociere.
         Articolul 5
         Corespondență
         Corespondența adresată Consiliului de stabilizare și de asociere se trimite președintelui Consiliului de stabilizare și de asociere la adresa Secretariatului General al Consiliului Uniunii Europene.
         Ambii secretari asigură transmiterea corespondenței respective președintelui Consiliului de stabilizare și de asociere și, dacă este cazul, asigură și transmiterea acesteia către ceilalți membri ai Consiliului de stabilizare și de asociere. Corespondența distribuită se transmite Secretariatului General al Comisiei, Serviciului European de Acțiune Externă și reprezentanței Kosovo în Belgia.
         Comunicările din partea președintelui Consiliului de stabilizare și de asociere se trimit destinatarilor de către ambii secretari și, după caz, se transmit celorlalți membri ai Consiliului de stabilizare și de asociere menționați în al doilea paragraf.
         Articolul 6
         Caracterul public al reuniunilor
         Cu excepția cazului în care se decide altfel, reuniunile Consiliului de stabilizare și de asociere nu sunt publice.
         Articolul 7
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni. Aceasta se transmite de către secretarii Consiliului de stabilizare și de asociere destinatarilor menționați la articolul 5 cu cel puțin 15 zile înainte de începerea reuniunii. Ordinea de zi provizorie cuprinde punctele cu privire la care președintele a primit solicitarea de a fi înscrise pe ordinea de zi cu cel puțin 21 de zile înainte de începerea reuniunii, însă punctele se înscriu pe ordinea de zi provizorie doar dacă documentele însoțitoare au fost transmise secretarilor până la data la care se trimite ordinea de zi. Ordinea de zi se adoptă de către Consiliul de stabilizare și de asociere la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi dacă ambele părți convin în acest sens.
         (2)   Președintele poate, cu acordul ambelor părți, să reducă termenele indicate la alineatul (1) pentru a ține seama de cerințele unui caz particular.
         Articolul 8
         Procese-verbale
         Pentru fiecare reuniune se întocmește un proiect de proces-verbal de către ambii secretari. Procesul-verbal indică, de regulă, pentru fiecare punct al ordinii de zi:

                     —

                     documentele prezentate Consiliului de stabilizare și de asociere;

                     —

                     declarațiile a căror consemnare în procesul-verbal a fost solicitată de către un membru al Consiliului de stabilizare și de asociere;

                     —

                     deciziile adoptate și recomandările formulate, declarațiile convenite și concluziile adoptate.

               Proiectul de proces-verbal se supune spre aprobare Consiliului de stabilizare și de asociere. După aprobare, procesul-verbal se semnează de către președinte și de către ambii secretari. Acesta este păstrat în arhivele Secretariatului General al Consiliului Uniunii Europene, care va acționa în calitate de depozitar al documentelor de asociere. Se transmite o copie certificată fiecăruia dintre destinatarii menționați la articolul 5.
         Articolul 9
         Decizii și recomandări
         (1)   Consiliul de stabilizare și de asociere își adoptă deciziile și formulează recomandări prin acordul comun al părților, fără a aduce atingere articolelor 2 și 5 din acord. Consiliul de stabilizare și de asociere poate să adopte decizii sau să formuleze recomandări prin procedură scrisă, în cazul în care ambele părți convin în acest sens.
         (2)   Deciziile și recomandările Consiliului de stabilizare și de asociere sunt denumite, în sensul articolului 128 din acord, „decizie” și, respectiv, „recomandare”, urmate de un număr de ordine, de data la care au fost adoptate și de o descriere a obiectului acestora. Deciziile și recomandările Consiliului de stabilizare și de asociere se semnează de președinte și se autentifică de către ambii secretari. Deciziile și recomandările se transmit fiecăruia dintre destinatarii menționați la articolul 5. Fiecare dintre părți poate decide dacă publică, în propriul jurnal oficial, deciziile și recomandările Consiliului de stabilizare și de asociere.
         Articolul 10
         Regimul lingvistic
         Limbile oficiale ale Consiliului de stabilizare și de asociere sunt limbile autentice ale Acordului de stabilizare și de asociere. Cu excepția cazului în care se decide altfel, Consiliul de stabilizare și de asociere își întemeiază deliberările pe documente redactate în respectivele limbi.
         Articolul 11
         Cheltuieli
         Uniunea Europeană și Kosovo suportă, fiecare, cheltuielile aferente participării lor la reuniunile Consiliului de stabilizare și de asociere, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile aferente interpretării la reuniuni, traducerii și reproducerii documentelor, precum și alte cheltuieli legate de organizarea reuniunilor se suportă de către partea care găzduiește reuniunile.
         Articolul 12
         Comitetul de stabilizare și de asociere
         (1)   Se instituie un Comitet de stabilizare și de asociere („comitetul”) care sprijină Consiliul de stabilizare și de asociere în îndeplinirea sarcinilor sale. Acesta este compus din reprezentanți ai Uniunii Europene, pe de o parte, și ai Kosovo, pe de altă parte, în mod normal la nivel de înalți funcționari.
         (2)   Comitetul pregătește reuniunile și deliberările Consiliului de stabilizare și de asociere, pune în aplicare, după caz, deciziile acestuia și, în general, asigură continuitatea relației de asociere și buna funcționare a acordului. Acesta examinează orice chestiune care îi este prezentată de către Consiliul de stabilizare și de asociere, precum și orice altă chestiune care ar putea apărea în cadrul aplicării curente a Acordului de stabilizare și de asociere. Comitetul supune spre adoptare Consiliului de stabilizare și de asociere propunerile sau proiectele de decizii/recomandări.
         (3)   În cazurile în care acordul prevede obligația sau posibilitatea consultării, această consultare poate avea loc în cadrul comitetului. Consultarea poate fi continuată în cadrul Consiliului de stabilizare și de asociere în cazul în care ambele părți convin în acest sens.
         (4)   Regulamentul de procedură al Comitetului de stabilizare și de asociere se anexează la prezenta decizie.

            Adoptată la

                  Pentru Consiliul de stabilizare și de asociere

                  Președintele

            (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

            ANEXĂ
            la
            DECIZIA NR. 1/2016A CONSILIULUI DE STABILIZARE ȘI DE ASOCIERE UE-KOSOVO (*)

            din [data]
            Regulamentul de procedură al Comitetului de stabilizare și de asociere
            Articolul 1
            Președinția
            Părțile dețin președinția Comitetului de stabilizare și de asociere (denumit în continuare „comitetul”), alternativ, pentru câte o perioadă de 12 luni. Prima perioadă începe la data primei reuniuni a Consiliului de stabilizare și de asociere și se încheie la data de 31 decembrie a aceluiași an.
            Articolul 2
            Reuniuni
            Comitetul se reunește atunci când circumstanțele impun acest lucru, cu acordul ambelor părți. Fiecare reuniune a comitetului se desfășoară la o dată și într-un loc convenite de ambele părți. Reuniunile comitetului se convoacă de către președinte.
            Articolul 3
            Delegații
            Înaintea fiecărei reuniuni, președintele este informat cu privire la componența prevăzută pentru delegația fiecărei părți.
            Articolul 4
            Secretariatul
            Un funcționar al Comisiei Europene și un funcționar al Kosovo exercită în comun funcțiile de secretari ai comitetului. Toate comunicările destinate președintelui comitetului sau care provin de la acesta prevăzute în prezenta decizie se transmit secretarilor comitetului, precum și secretarilor și președintelui Consiliului de stabilizare și de asociere.
            Articolul 5
            Caracterul public al reuniunilor
            Cu excepția cazului în care se decide altfel, reuniunile comitetului nu sunt publice.
            Articolul 6
            Ordinea de zi a reuniunilor
            (1)   Președintele stabilește ordinea de zi provizorie a fiecărei reuniuni. Aceasta se transmite de către secretarii comitetului destinatarilor menționați la articolul 4 cu cel puțin 30 de zile lucrătoare înainte de începerea reuniunii. Ordinea de zi provizorie cuprinde punctele cu privire la care președintele a primit solicitarea de a fi înscrise pe ordinea de zi cu cel puțin 35 de zile lucrătoare înainte de începutul reuniunii, însă punctele se înscriu pe ordinea de zi provizorie doar dacă documentele însoțitoare au fost transmise secretarilor până la data la care se trimite ordinea de zi. Comitetul poate invita experți să asiste la reuniunile sale pentru ca aceștia să furnizeze informații pe teme specifice. Ordinea de zi se adoptă de către comitet la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi dacă ambele părți convin în acest sens.
            (2)   Președintele poate, cu acordul ambelor părți, să reducă termenele indicate la alineatul (1) pentru a ține seama de cerințele unui caz anume.
            Articolul 7
            Procese-verbale
            Se redactează un proces-verbal pentru fiecare reuniune, bazat pe o sinteză întocmită de președinte privind concluziile la care a ajuns comitetul. După ce este aprobat de comitet, procesul-verbal este semnat de președinte și de cei doi secretari și fiecare parte păstrează un exemplar. Se transmite o copie a procesului-verbal fiecăruia dintre destinatarii menționați la articolul 4.
            Articolul 8
            Decizii și recomandări
            În cazurile specifice în care comitetul este împuternicit, în temeiul articolului 128 din acord, de către Consiliul de stabilizare și de asociere să adopte decizii sau să facă recomandări, respectivele acte se elaborează în conformitate cu articolul 9 din Regulamentul de procedură al Consiliului de stabilizare și de asociere.
            Articolul 9
            Cheltuieli
            Uniunea Europeană și Kosovo suportă, fiecare, cheltuielile aferente participării lor la reuniunile comitetului, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile aferente interpretării la reuniuni, traducerii și reproducerii documentelor, precum și alte cheltuieli legate de organizarea reuniunilor se suportă de către partea care găzduiește reuniunile.
            Articolul 10
            Subcomitete și grupuri speciale
            Comitetul poate înființa subcomitete sau grupuri speciale care să funcționeze sub autoritatea sa. Acestea prezintă comitetului un raport după fiecare din reuniunile lor. Comitetul poate decide desființarea oricăruia dintre subcomitetele sau grupurile existente, poate stabili sau modifica mandatul acestora sau poate constitui alte subcomitete sau grupuri care să îl sprijine în îndeplinirea atribuțiilor sale. Respectivele subcomitete și grupuri nu au putere de decizie.

               (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

         ANEXĂ

            PROIECT
            DECIZIA NR. 1/2016 A COMITETULUI DE STABILIZARE ȘI DE ASOCIERE UE-KOSOVO (*)

            din [ziua luna] 2016
            de instituire a unor subcomitete și grupuri speciale
            COMITETUL DE STABILIZARE ȘI DE ASOCIERE,
            având în vedere Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*), pe de altă parte, în special articolul 130,
            având în vedere regulamentul său de procedură, în special articolul 10,
            ADOPTĂ PREZENTA DECIZIE:
            Articol unic
            Se instituie subcomitetele și grupurile speciale enumerate în anexa I. Mandatele acestora sunt prevăzute în anexa II.

               Adoptată la …, la [ziua luna] 2016.

                     Pentru Comitetul de stabilizare și de asociere

                     Președintele

               (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

               ANEXA I

                  Structura subcomitetelor multidisciplinare

                           Titlu

                           Domenii

                           Articol din acord

                                       1.

                                       Comerț, industrie, vamă și fiscalitate

                           Libera circulație a mărfurilor

                           Articolul 20

                           Produse industriale

                           Articolele 21-25

                           Aspecte comerciale

                           Articolele 36-49

                           Standardizare, metrologie, acreditare, certificare, evaluarea conformității și supravegherea pieței

                           Articolul 80

                           Cooperare industrială

                           Articolul 99

                           IMM-uri

                           Articolul 100

                           Turism

                           Articolul 101

                           Vamă

                           Articolul 104

                           Fiscalitate

                           Articolul 105

                           Reguli de origine

                           Protocolul III

                           Asistență administrativă reciprocă în domeniul vamal

                           Protocolul IV

                                       2.

                                       Agricultură și Pescuit

                           Produse agricole

                           Articolele 26, 28, 29, 33, 34 și 37

                           Produse pescărești

                           Articolele 31 și 32, anexele IV și V

                           Produse agricole prelucrate

                           Articolul 27 și Protocolul I

                           Vin

                           Articolul 30 și Protocolul II

                           Protecția indicațiilor geografice pentru produsele agricole și pescărești și pentru produsele alimentare, altele decât vinul și băuturile spirtoase

                           Articolul 35

                           Agricultură și sectorul agroindustrial, chestiuni veterinare și fitosanitare

                           Articolul 102

                           Cooperarea în domeniul pescuitului

                           Articolul 103

                                       3.

                                       Piața internă și concurența

                           Dreptul de stabilire

                           Articolele 50-54

                           Prestarea de servicii

                           Articolele 55-60

                           Alte aspecte referitoare la titlul V din acord

                           Articolele 61-73

                           Apropierea legislativă și asigurarea respectării legislației

                           Articolul 74

                           Concurență

                           Articolele 75-76

                           Drepturile de proprietate intelectuală, industrială și comercială

                           Articolele 77-78

                           Achiziții publice

                           Articolul 79

                           Servicii bancare, asigurări și alte servicii financiare

                           Articolul 96

                           Protecția consumatorilor

                           Articolul 81

                                       4.

                                       Aspecte economice și financiare și statistică

                           Plățile curente și circulația capitalurilor

                           Articolele 64-66

                           Politica economică

                           Articolul 94

                           Cooperarea în domeniul statistic

                           Articolul 95

                           Promovarea și protecția investițiilor

                           Articolul 98

                           Cooperarea financiară

                           Articolele 121-125

                                       5.

                                       Justiție, libertate și securitate

                           Consolidarea instituțiilor și supremația legii

                           Articolul 83

                           Drepturile fundamentale, inclusiv nediscriminarea și protecția datelor

                           Articolele 3, 4 și 84

                           Cooperarea judiciară în materie civilă și penală

                           Articolul 83

                           Vize, controlul frontierelor/limitelor de demarcație, azil și migrație

                           Articolele 85-86

                           Prevenirea și controlul imigrației ilegale; readmisia

                           Articolele 87-88

                           Spălarea de bani

                           Articolul 89

                           Droguri

                           Articolul 90

                           Combaterea terorismului

                           Articolul 92

                           Prevenirea criminalității organizate și a altor activități ilegale

                           Articolul 91

                                       6.

                                       Inovare, societatea informațională și politica socială

                           Condițiile de muncă și egalitatea de șanse

                           Articolul 82

                           Cooperarea în domeniul social

                           Articolul 106

                           Educație și formare

                           Articolul 107

                           Cooperarea culturală

                           Articolul 108

                           Cooperarea în domeniul audiovizual

                           Articolul 109

                           Societatea informațională

                           Articolul 110

                           Rețele și servicii de comunicații electronice

                           Articolul 111

                           Informare și comunicare

                           Articolul 112

                           Cercetare și dezvoltare tehnologică

                           Articolul 118

                                       7.

                                       Transport, energie, mediu și dezvoltare regională

                           Transport

                           Articolul 113

                           Energie

                           Articolul 114

                           Mediu

                           Articolul 115

                           Schimbări climatice

                           Articolul 116

                           Protecție civilă

                           Articolul 117

                           Dezvoltarea regională și locală

                           Articolul 119

                  Structura grupurilor speciale

                           Titlu

                           Domenii

                           Articol din acord

                           Grup special privind reforma administrației publice

                           Reforma administrației publice

                           Articolul 120

                           Grup special privind standardizarea (1)

                           Îmbunătățiri vizibile și durabile ale relațiilor pe care Kosovo le are cu Serbia și cooperarea eficace cu misiunea PSAC a UE în cursul desfășurării acesteia

                           Articolul 5

                  (1)  Acest grup special nu înlocuiește dialogul dintre Priștina și Belgrad, desfășurat sub auspiciile Înaltului Reprezentant.

               ANEXA II

                  Mandatele subcomitetelor și ale grupurilor speciale UE-Kosovo
                   (*)

                  Componență și președinție

               Subcomitetele și grupurile speciale privind reforma administrației publice (RAP) și privind standardizarea sunt alcătuite din reprezentanți ai Comisiei Europene, ai Serviciului European de Acțiune Externă în cazul grupului special privind standardizarea, precum și din reprezentanți ai Kosovo. Acestea sunt prezidate în mod alternativ de către ambele părți. Statele membre sunt informate și invitate la reuniunile subcomitetelor și ale grupurilor speciale privind RAP și standardizarea.

                  Secretariatul

               Un funcționar al Comisiei Europene sau al Serviciului European de Acțiune Externă în cazul grupului special privind standardizarea și un reprezentant al Kosovo exercită în comun funcțiile de secretari ai fiecărui subcomitet și grup special.
               Toate comunicările privind subcomitetele și grupurile speciale se înaintează secretarilor subcomitetelor relevante și ai grupurilor speciale.

                  Reuniuni

               Subcomitetele și grupurile speciale se reunesc ori de câte ori circumstanțele impun acest lucru, cu acordul ambelor părți. Fiecare reuniune a unui subcomitet sau grup special are loc la data și locul convenite de către ambele părți.
               În cazul în care ambele părți convin în acest sens, subcomitetele și grupurile speciale pot invita experți la reuniunile lor, pentru ca aceștia să furnizeze informațiile specifice solicitate.

                  Ordinea de zi și documentele justificative

               Președintele și secretarii stabilesc ordinea de zi provizorie a fiecărei reuniuni cu cel puțin 30 de zile lucrătoare înainte de data de începere a reuniunii.
               Ordinea de zi provizorie conține punctele cu privire la care secretarii au primit o solicitare de înscriere pe ordinea de zi cu cel puțin 35 de zile lucrătoare înainte de data de începere a reuniunii.
               În urma acordului privind ordinea de zi provizorie pentru fiecare reuniune și nu mai târziu de 10 zile lucrătoare înainte de data de începere a reuniunii, secretarul din partea Kosovo transmite secretarului din partea Comisiei Europene sau a Serviciului European de Acțiune Externă, în cazul grupului special privind standardizarea, documentația scrisă necesară pentru punctele asupra cărora s-a convenit să fie pe ordinea de zi provizorie.
               În cazul în care termenul menționat la al treilea paragraf nu este respectat, reuniunea se anulează automat, fără o notificare ulterioară.

                  Domenii supuse dezbaterii

               Subcomitetele discută aspecte legate de domeniile cuprinse în acord, astfel cum sunt enumerate în structura subcomitetelor multidisciplinare. Progresele privind apropierea legislativă, punerea în aplicare și asigurarea respectării legislației se evaluează în cadrul tuturor domeniilor relevante. Subcomitetele examinează toate problemele care pot apărea în domeniile lor de competență și sugerează posibile măsuri în acest sens.
               Subcomitetele servesc, de asemenea, drept cadru de discuție pentru noi clarificări ale acquis-ului și de evaluare a progreselor realizate de Kosovo în ceea ce privește alinierea la acquis față de angajamentele asumate în temeiul acordului.
               Grupul special privind RAP discută aspecte referitoare la reforma administrației publice și sugerează posibile măsuri în acest sens. Grupul special privind standardizarea discută aspecte legate de îmbunătățiri vizibile și durabile ale relațiilor pe care Kosovo le are cu Serbia, precum și aspecte legate de o cooperare eficace cu misiunea din cadrul politicii de securitate și apărare comune în cursul desfășurării acesteia și sugerează posibile măsuri în acest sens.

                  Procese-verbale

               După fiecare reuniune se redactează și se aprobă un proces-verbal. Secretarul subcomitetului sau al grupului special transmite secretarului Comitetului de stabilizare și de asociere o copie a procesului-verbal.

                  Caracterul public al reuniunilor

               Cu excepția cazului în care se decide altfel, reuniunile subcomitetelor și ale grupurilor speciale nu sunt publice.

                  (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.


title: 2012/593/UE: Decizia Parlamentului European din 10 mai 2012 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/266

         DECIZIA PARLAMENTULUI EUROPEAN
   din 10 mai 2012
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2010
   (2012/593/UE)
   PARLAMENTUL EUROPEAN,

               —

               având în vedere conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010, însoțit de răspunsurile Fundației (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0116/2012),

               1.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2010;

               2.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 150.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.


title: Decizia 2008/814/PESC a Consiliului din 13 octombrie 2008 privind încheierea unui acord între Uniunea Europeană și Statele Unite ale Americii cu privire la participarea Statelor Unite ale Americii la misiunea Uniunii Europene de sprijinire a supremației legii în Kosovo, EULEX KOSOVO

text:
               25.10.2008

               RO

               Jurnalul Oficial al Uniunii Europene

               L 282/32

         DECIZIA 2008/814/PESC A CONSILIULUI
   din 13 octombrie 2008
   privind încheierea unui acord între Uniunea Europeană și Statele Unite ale Americii cu privire la participarea Statelor Unite ale Americii la misiunea Uniunii Europene de sprijinire a supremației legii în Kosovo, EULEX KOSOVO
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 4 februarie 2008, Consiliul a adoptat Acțiunea comună 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO (1).

               (2)

               Respectiva acțiune comună prevede ca modalitățile detaliate privind participarea statelor terțe să fie stabilite într-un acord care urmează a fi încheiat în conformitate cu articolul 24 din tratat.

               (3)

               La 13 decembrie 2004, Consiliul a autorizat Președinția, asistată după caz de Secretarul General/Înaltul Reprezentant, ca, în cazul unor viitoare operații civile UE de gestionare a crizelor, să inițieze negocieri cu state terțe în vederea încheierii unui acord pe baza modelului de acord între Uniunea Europeană și un stat terț privind participarea unui stat terț la o operație civilă a Uniunii Europene de gestionare a crizelor. Pe această bază, Președinția a negociat un acord cu Statele Unite ale Americii cu privire la participarea Statelor Unite ale Americii la misiunea Uniunii Europene de sprijinire a supremației legii în Kosovo, EULEX KOSOVO.

               (4)

               Acordul ar trebui să fie aprobat,

         DECIDE:
   Articolul 1
   Prin prezenta decizie se aprobă, în numele Uniunii Europene, Acordul între Uniunea Europeană și Statele Unite ale Americii cu privire la participarea Statelor Unite ale Americii la misiunea Uniunii Europene de sprijinire a supremației legii în Kosovo, EULEX KOSOVO.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 13 octombrie 2008.

            Pentru Consiliu

            Președintele

         B. KOUCHNER

      (1)  JO L 42, 16.2.2008, p. 92.
    ---documentbreak---

               25.10.2008

               RO

               Jurnalul Oficial al Uniunii Europene

               L 282/33

         TRADUCERE
   ACORD
   între Uniunea Europeană și Statele Unite ale Americii cu privire la participarea Statelor Unite ale Americii la misiunea Uniunii Europene de sprijinire a supremației legii în Kosovo, EULEX KOSOVO
   UNIUNEA EUROPEANĂ (UE sau UNIUNEA EUROPEANĂ),
   pe de o parte, și
   STATELE UNITE ALE AMERICII (STATELE UNITE),
   pe de altă parte,
   denumite în continuare „părțile”,
   LUÂND ÎN CONSIDERARE:
   dorința comună a Uniunii Europene și a Statelor Unite de a colabora strâns pentru sprijinirea dezvoltării standardelor democratice în Kosovo, în special a acelor standarde democratice legate de supremația legii,
   adoptarea de către Consiliul Uniunii Europene a Acțiunii comune 2008/124/PESC din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (denumită în continuare „EULEX KOSOVO”),
   invitația adresată Statelor Unite la 18 februarie 2008 de a participa la misiunea Uniunii Europene de sprijinire a supremației legii în Kosovo, EULEX KOSOVO,
   finalizarea cu succes a procesului de generare a forțelor și recomandarea comandantului operației civile UE și a Comitetului pentru aspectele civile ale gestionării crizelor de a se conveni cu privire la participarea Statelor Unite la operația condusă de UE,
   Decizia Comitetului Politic și de Securitate EULEX/2/2008 din 22 aprilie 2008, prin care a fost acceptată contribuția Statelor Unite la EULEX KOSOVO,
   CONVIN DUPĂ CUM URMEAZĂ:
   Articolul 1
   Participarea la operație
   (1)   Statele Unite se asociază la Acțiunea comună 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO, și la orice acțiune comună sau decizie prin care Consiliul Uniunii Europene hotărăște să prelungească EULEX KOSOVO, în conformitate cu dispozițiile prezentului acord și cu orice modalități de punere în aplicare.
   (2)   Contribuția Statelor Unite la EULEX KOSOVO nu aduce atingere autonomiei decizionale a Uniunii Europene. Comitetul contribuitorilor, constituit din statele membre UE, Statele Unite și alte state nemembre UE care participă la EULEX KOSOVO, va deține un rol esențial în gestionarea curentă a misiunii; opiniile Comitetului vor fi luate în considerare de către Comitetul Politic și de Securitate, care exercită controlul politic și conducerea strategică asupra EULEX KOSOVO.
   (3)   Statele Unite se asigură că personalul pus la dispoziție ca parte a contribuției sale la EULEX KOSOVO (denumit în continuare „personalul detașat”) își desfășoară misiunea în conformitate cu:

               —

               Acțiunea comună 2008/124/PESC și cu eventualele sale modificări ulterioare;

               —

               Planul de operații EULEX KOSOVO;

               —

               eventualele modalități de punere în aplicare; și

               —

               prezentul acord.

         (4)   Statele Unite se asigură că personalul detașat își îndeplinește sarcinile și se comportă într-un mod care sprijină pe deplin obiectivele și interesele EULEX KOSOVO.
   (5)   Statele Unite informează în timp util comandantul operației civile și șeful misiunii EULEX KOSOVO (denumit în continuare „șeful misiunii”) cu privire la orice modificare adusă contribuției sale la EULEX KOSOVO. Participarea Statelor Unite la EULEX KOSOVO în temeiul prezentului acord se realizează sub rezerva disponibilității unor fonduri corespunzătoare.
   (6)   O autoritate medicală competentă din Statele Unite va elibera personalului detașat un certificat medical care să ateste faptul că este apt pentru serviciu, în urma unui examen medical și a efectuării vaccinărilor necesare. Personalul detașat în cadrul EULEX KOSOVO prezintă o copie a acestui certificat.
   Articolul 2
   Statutul personalului
   (1)   Statutul personalului detașat în Kosovo este reglementat de articolul 10 alineatul (1) din Acțiunea comună 2008/124/PESC; personalul respectiv beneficiază de privilegiile și imunitățile acordate pe baza documentelor ONU relevante, inclusiv RCSONU 1244, dispozițiile relevante ale legii aplicabile în Kosovo, precum și alte documente și corespondența relevante.
   (2)   Statutul oricărui personal detașat în cadrul comandamentului sau al elementelor de comandă aflate în afara Kosovo este reglementat de înțelegeri încheiate între comandament, elementele de comandă implicate și Statele Unite.
   (3)   Statele Unite exercită jurisdicție exclusivă asupra personalului detașat, în limitele permise de legislația și de reglementările proprii și fără a aduce atingere dispozițiilor privind statutul personalului, menționat la alineatul (1).
   (4)   Statele Unite dispun de o competență exclusivă pentru soluționarea oricăror pretenții formulate de un membru al personalului lor sau împotriva unui membru al personalului lor, legate de participarea lor la EULEX KOSOVO. Statele Unite sunt responsabile, la aprecierea lor, de intentarea oricărei acțiuni, în special pe cale judecătorească sau disciplinară, împotriva oricăruia dintre membrii personalului lor, în conformitate cu actele cu putere de lege și actele administrative ale Statelor Unite.
   (5)   Statele Unite se angajează să facă o declarație cu privire la renunțarea la pretenții în ceea ce privește orice stat participant la EULEX KOSOVO și să procedeze în acest sens la semnarea prezentului acord.
   (6)   Statele membre ale Uniunii Europene se angajează să facă o declarație cu privire la renunțarea la pretenții în ceea ce privește participarea Statelor Unite la EULEX KOSOVO și să procedeze în acest sens la semnarea prezentului acord.
   Articolul 3
   Informațiile clasificate
   Acordul între Uniunea Europeană și guvernul Statelor Unite ale Americii privind securitatea informațiilor clasificate, încheiat la Washington la 30 aprilie 2007, se aplică în contextul EULEX KOSOVO.
   Articolul 4
   Lanțul de comandă
   (1)   Comandantul operațiilor civile exercită comanda și controlul asupra EULEX KOSOVO la nivel strategic. Șeful misiunii își asumă răspunderea și exercită comanda și controlul asupra EULEX KOSOVO în teatrul de operații.
   (2)   Șeful misiunii exercită comanda și controlul asupra personalului detașat, echipelor și unităților din statele participante, astfel cum i-au fost încredințate de către comandantul operației civile, și deține responsabilitatea administrativă și logistică inclusiv asupra bunurilor, resurselor și informațiilor puse la dispoziția EULEX KOSOVO.
   (3)   Statele Unite ale Americii au aceleași drepturi și obligații în ceea ce privește gestionarea curentă a operației ca și statele membre ale Uniunii Europene participante la operație, în conformitate cu instrumentele juridice menționate la articolul 1 alineatul (1).
   (4)   Șeful misiunii răspunde de controlul disciplinar al personalului EULEX KOSOVO. Orice măsură disciplinară ține de competența Statelor Unite.
   (5)   Un comandant al contingentului național (CCN) este desemnat de către Statele Unite să reprezinte contingentul lor național în cadrul EULEX KOSOVO. CCN raportează șefului misiunii cu privire la chestiunile naționale și este responsabil de disciplina curentă a contingentului.
   (6)   Decizia de a încheia operația este luată de Uniunea Europeană după consultarea Statelor Unite, cu condiția ca acestea să contribuie în continuare la EULEX KOSOVO la data respectivei decizii.
   Articolul 5
   Aspecte financiare
   Statele Unite își asumă costurile asociate participării lor la operație, astfel cum este prevăzut la articolul 9 alineatul (4) din Acțiunea comună 2008/124/PESC, dacă acestea nu sunt acoperite de finanțarea comună, astfel cum este prevăzut în bugetul operațional al misiunii.
   Articolul 6
   Modalități de punere în aplicare a acordului
   Orice modalități tehnice și administrative necesare în vederea punerii în aplicare a prezentului acord se încheie între Secretarul General al Consiliului Uniunii Europene/Înaltul Reprezentant pentru politica externă și de securitate comună și autoritățile competente din Statele Unite.
   Articolul 7
   Soluționarea litigiilor
   Litigiile privind interpretarea sau aplicarea prezentului acord se soluționează între părți pe cale diplomatică.
   Articolul 8
   Intrarea în vigoare și denunțarea
   (1)   Prezentul acord intră în vigoare la data semnării și rămâne în vigoare până la denunțarea sa.
   (2)   Oricare dintre părți poate denunța prezentul acord printr-o notificare prelabilă în scris trimisă celeilalte părți cu două luni înainte.

      Încheiat la Bruxelles, în dublu exemplar, în limba engleză, la douăzeci și două octombrie două mii opt.

            Pentru Uniunea Europeană

            Pentru Statele Unite ale Americii

   ANEXĂ
   DECLARAȚII
   menționate la articolul 2 alineatele (5) și (6)
   Declarația statelor membre ale UE
   „Statele membre ale UE care aplică Acțiunea comună 2008/124/PESC a UE din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO, se vor strădui, în măsura în care sistemele lor juridice interne le permit acest lucru, să renunțe pe cât posibil la pretenții față de Statele Unite în caz de vătămare sau deces al membrilor personalului lor sau de deteriorare sau pierdere a oricăror bunuri care le aparțin și sunt utilizate de către EULEX KOSOVO, în cazul în care vătămarea, decesul, deteriorarea sau pierderea:

               —

               a fost cauzată de membri ai personalului din Statele Unite în îndeplinirea sarcinilor lor în raport cu EULEX KOSOVO, cu excepția cazului de neglijență gravă sau de conduită ilicită intenționată;

               —

               sau a rezultat din utilizarea oricăror bunuri care aparțin Statelor Unite, cu condiția ca respectivele bunuri să fi fost utilizate în legătură cu operația și cu excepția cazului de neglijență gravă sau de conduită ilicită intenționată a unui membru al personalului EULEX KOSOVO din Statele Unite, care utilizează respectivele bunuri.”

         Declarația Statelor Unite
   „În calitate de participant la misiunea Uniunii Europene de sprijinire a supremației legii în Kosovo, EULEX KOSOVO, instituită prin Acțiunea comună 2008/124/PESC a UE din 4 februarie 2008, Statele Unite vor depune eforturi, în măsura în care sistemul juridic intern le permite acest lucru, să renunțe pe cât posibil la pretenții față de orice alt stat participant la EULEX KOSOVO, în caz de vătămare sau deces al membrilor personalului lor sau de deteriorare sau pierdere a oricăror bunuri care le aparțin și sunt utilizate de către EULEX KOSOVO, în cazul în care vătămarea, decesul, deteriorarea sau pierderea:

               —

               a fost cauzată de membri ai personalului în îndeplinirea sarcinilor lor în raport cu EULEX KOSOVO, cu excepția cazului de neglijență gravă sau de conduită ilicită intenționată,

               —

               sau a rezultat din utilizarea oricăror bunuri deținute de statele participante la EULEX KOSOVO, cu condiția ca respectivele bunuri să fi fost utilizate în legătură cu operația și cu excepția cazului de neglijență gravă sau de conduită ilicită intenționată a unui membru al personalului EULEX KOSOVO care utilizează respectivele bunuri.”


title: Decizia Consiliului din 14 mai 2001 privind aderarea Comunității Europene la Regulamentul nr. 13-H al Comisiei Economice pentru Europa a Organizației Națiunilor Unite privind omologarea autoturismelor în ceea ce privește sistemul de frânare

text:
               13/Volumul 31

               RO

               Jurnalul Ofícial al Uniunii Europene

               45

         32001D0395

               L 139/14

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 14 mai 2001
   privind aderarea Comunității Europene la Regulamentul nr. 13-H al Comisiei Economice pentru Europa a Organizației Națiunilor Unite privind omologarea autoturismelor în ceea ce privește sistemul de frânare
   (2001/395/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia 97/836/CE a Consiliului din 27 noiembrie 1997 privind aderarea Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (1) și, în special, articolul 3 alineatul (3) și articolul 4 alineatul (2) a doua liniuță ale acestuia,
   având în vedere Directiva 70/156/CEE a Consiliului din 6 februarie 1970 privind aproprierea legislațiilor statelor membre referitoare la omologarea de tip a autovehiculelor și a remorcilor acestora (2),
   având în vedere propunerea Comisiei (3),
   având în vedere avizul conform al Parlamentului European (4),
   întrucât:

               (1)

               Cerințele standardizate ale Regulamentului nr. 13-H al Comisiei Economice pentru Europa a Organizației Națiunilor Unite privind omologarea autoturismelor în ceea ce privește sistemul de frânare al acestora au ca scop înlăturarea barierelor tehnice din calea comerțului cu autovehicule între părțile contractante în ceea ce privește sistemul de frânare și asigurarea unui nivel înalt de siguranță și de protecție a mediului.

               (2)

               Regulamentul nr. 13-H a fost adus la cunoștința părților contractante și a intrat în vigoare pentru toate părțile contractante care nu și-au anunțat dezacordul până la data sau datele specificate în regulamentul anexat la Acordul revizuit din 1958.

               (3)

               Pentru a facilita accesul la piețele țărilor din afara Comunității, este indicat să se stabilească o echivalență între cerințele Regulamentului nr. 13-H și cele ale Directivei 71/320/CEE a Consiliului din 26 iulie 1971 privind apropierea legislațiilor statelor membre referitoare la sistemele de frânare ale unor categorii de autovehicule și ale remorcilor acestora (5).

               (4)

               Prezentul regulament ar trebui încorporat în sistemul de omologare a autovehiculelor și adăugat astfel la legislația în vigoare din cadrul Comunității,

         DECIDE:
   Articolul 1
   Comunitatea Europeană aderă la Regulamentul nr. 13-H al Comisiei Economice pentru Europa a Organizației Națiunilor Unite privind omologarea autoturismelor în ceea ce privește sistemul de frânare al acestora.
   Textul regulamentului se anexează la prezenta decizie (6).
   Articolul 2
   În conformitate cu dispozițiile articolului 9 alineatul (1) din Directiva 70/156/CEE, se recunoaște echivalența între cerințele Regulamentului nr. 13-H al Comisiei Economice pentru Europa a Organizației Națiunilor Unite și cele ale Directivei 71/320/CEE a Consiliului.

      Adoptată la Bruxelles, 14 mai 2001.

            Pentru Consiliu

            Președintele

         L. REKKE

      (1)  JO L 346, 17.12.1997, p. 78.

      (2)  JO L 42, 23.2.1970, p. 1, directivă astfel cum a fost modificată ultima dată prin Directiva 98/91/CE a Parlamentului European și a Consiliului (JO L 11, 16.1.1999, p. 25).

      (3)  JO C 215 E, 25.7.2000, p. 46.

      (4)  Aviz conform emis la data de 3 aprilie 2001 (nepublicat încă în Jurnalul Oficial).

      (5)  JO L 202, 6.9.1971, p. 37, directivă astfel cum a fost modificată ultima dată prin Directiva 98/12/CE a Comisiei (JO L 81, 18.3.1998, p. 1).

      (6)  Acest regulament seva publica într-un Jurnal Oficial viitor.


               15.12.2016

               RO

               Jurnalul Oficial al Uniunii Europene

               C 468/280

         P7_TA(2013)0559
   Numirea unui membru al Curții de Conturi (Phil Wynn Owen – UK)
   Decizia Parlamentului European din 11 decembrie 2013 privind referitoare la numirea lui Phil Wynn Owen ca membru al Curții de Conturi (C7-0313/2013 – 2013/0811(NLE))
   (Procedura de consultare)
   (2016/C 468/60)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7–0313/2013),

               —

               având în vedere articolul 108 din Regulamentul său de procedură,

               —

               având în vedere raportul Comisiei pentru control bugetar (A7-0438/2013),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 7 noiembrie 2013, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind propunerea Consiliului de numire a lui Phil Wynn Owen ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.